《又答请命官阮士侨》
明代·张以宁

使星南照破曾阴，咫尺天威俨若临。铜柱回看双白鬓，觚棱仰望寸丹心。

我留梦到云霄迥，子去恩沾雨露深。到日钟山烦一问，清溪何日濯烦襟。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。